**НАРОДНО ЧИТАЛИЩЕ „ПРОБУДА – 1928” село СЛАЩЕН,община САТОВЧА,област БЛАГОЕВГРАД**

 О Т Ч Е Т

За дейността на Читалището за периода 01.01.2019– 31.12.2019 година

 Уважаеми дами и господа,

 Отчитаме културната дейност на Читалището за 2019 година, която е многообразна.

 Ще ви запознаем с извършеното и ще набележим бъдещата ни работа.

 Разнообразяването на живота в селото е основна задача в работата ни.

 Дейността ни е съвместна с другите институции на територията на селото, като училището, детската градина, кметството и др.

 Мероприятията през отчетния период по дейности са както следва:

 1. ХУДОЖЕСТВЕНА САМОДЕЙНОСТ:

 Богата на културни прояви е дейността на фолклорната и танцова група с ръководител Звездица Пачеджиева.

 Групите подготвяха програми и участваха във всички празненства на територията на селото, общината и района - съборите във Ваклиново, Доспат, Сатовча – Гергьовден; Дебрен – конкурс; традиционния празник „Прядой“; коледния концерт и др.

.

 2. КУЛТУРНО МАСОВА ДЕЙНОСТ:

 Организираните мероприятия от Читалището съвместно с училището и Детската градина в селото бяха провеждани на ниво като:

* Среща с писателите Елина Капинова родом от Слащен и Ширин Салимова с родови корени също от Слащен.
* Ден на родилната помощ.
* „Любов, брак, семейство“ – вечер посветена на деня на влюбените.
* „Весела мартенска въртележка“ – Ден на самодееца и Баба Марта.
* „За хората в бяло“ – тържество за деня на здравния работник.
* Тържествено отпразнуване „Деня на славянската писменост и култура“.
* Абитуриенски бал и хора на площада.
* „Прядой“ – традиционен празник с програма и веселие.
* Литературни вечери за Николай Хайтов, Надежда Захариева, НиколайРайнов, презентации и др.
* Проведени бяха редица спортни мероприятия – футболни срещи, кушия, шах- турнир и др. под ръководството на Милен Пашалиев, Северин Кавалов, кметските работници, за което им благодарим.

 3. БИБЛИОТЕЧНА ДЕЙНОСТ:

 През отчетния период имаме обновяване на книжния фонд с 34 бр., главно дарения от писатели и организации:

 1.Ширин Салимова – 2 бр.

 2.Илия Влахов – 2 бр.

 3.Македонски научен институт – 29 бр.

 4. Г-н Пищалов от Борино – 1 бр.

 .

 Литературата е подредена на стилажи по азбучен ред и по отдели. Основни читатели са учениците.

 По различни поводи и чествания се изготвят книговитрини и кътове.

 Използват се компютрите и оборудването по Глобални библиотеки за подготовка на домашни работи, презентации, търсене на информация, използване на Скайп и Фейсбук, на ПИК за здравен и осигурителен статус, популяризация на провежданите мероприятия в селото и района, показване на материали из живато на Читалището, туристически дестинации, информация за свободни работни места.

 4. ФИНАНСОВО ОРГАНИЗАЦИОННА ДЕЙНОСТ:

 Финансово организационна дейност е на преден план пред Читалищното настоятелство,което е изградено на широка обществена основа.

 Читалищното настоятелство организира, управлява и контролира цялостната дейност на Читалището.

 Съгласно Устава на читалището, съобразен с всички нормативни документи Настоятелството ръководи културния живот в селото.

 През отчетния период са провеждани планираните заседания на Настоятелството.

 Финансовата издръжка на Читалището е изцяло от Бюджета на Министерството на културата, респективно Бюджета на общината. За годината има изготвени финансови отчети, с които ще бъдете запознати.

 Уважаеми дами и господа, това е накратко отчета за дейността ни.

 Вярвам, че с общи усилия в бъдеще ще променим и подобрим читалищната дейност като цяло.

М.март 2020 Председател ……………………

Село Слащен /И.Имамов/